מסכת ברכות – דף-מקורות 14

(1) לסיים את המקורות מדף 13

ולענין ברכה אחרונה על תערובת חמשת המינים, עיין משנה ברורה רח:מח וביאור הלכה שם ד"ה בקדרה

(2) גמרא לו: - לז: "גופא רב ושמואל ... ולבסוף אינו מברך עליו ולא כלום", רש"י, תוס' (עד ד"ה תיובתא)

[בענין זיהוי אורז ודוחן – ספר מהרי"ל ליקוטים לא, מגן אברהם רח:ט, משנ"ב רח:כה, ערה"ש רח:כא]

(3) מה מברכים על תבשיל שמעורב בו אורז? מה הדין אם אורז הוא עיקר התבשיל?

רי"ף (דף כו. באלפס) "הלכך לגבי אורז ... כל שיש בו מחמשת המינין מברכים עליו בורא מיני מזונות"

רא"ש סימן ח "ומה שכתב רב אלפס ..."

ספר המכתם "גופא רב ושמואל ... בתחלה ובסוף כמעשה קדרה ובמעשה קדרה מברך בורא מיני מזונות"

רמב"ם ברכות ג:י, כ"מ שם ד"ה וכתב עוד הרי"ף

בית יוסף אורח חיים סימן רח (סעיף ז) ד"ה ומ"ש רבינו ואם עירב ממנו בתבשיל אחר וכו', [שו"ע רח:ז]

מה סברת מאן דאמר שאין מברכים מזונות אפילו אם אורז הוא הרוב?

(4) פסק הלכה בענין אורז ודוחן:

רמב"ם ברכות ג:י, רי"ף, רבינו יונה, רא"ש סימן ח, רשב"א ד"ה תיובתא דרב ושמואל תיובתא, [ביאור הלכה רח:ח]

מה הסברא לברך מזונות לפני אכילת אורז ולא על המחיה אחריו? רא"ש הנ"ל, משנה ברורה רח:כח-כט, שערי תשובה רח:ז ס"ק ט

מה הסברא לחלק בין אורז לדוחן? נחלת דוד כאן " ולענין הלכה איכא ב' שיטות ... כיון דדוחן גריע למזון טפי מאורז", רבינו יהונתן עירובין פא. (דף כו. באלפס) ד"ה מערבין בפת אורז, ט"ז סימן רח ריש ס"ק יא, שו"ת חתם סופר או"ח סימן נ

למה מברכים שהכל על פת דוחן לפי הרי"ף? רבינו יונה הנ"ל, משנה ברורה רח:לג

[בענין ברכת אורז מבושל שלנו – בית יוסף סימן רח (סעיף ז) "ומכל מקום נראה דהיינו דוקא כשנתמעך האורז יפה ... הוי כאילו כוסס אותם חיים", משנה ברורה רח:כו, ביאור הלכה רח:ז, משנה ברורה "דרשו" שם הערה 24]

ספר מהרי"ל (מנהגים) ליקוטים

[לא] אורז ודוחן, אמר מהר"י סג"ל אורז הוא שקורין הירזן ודוחן שקורין רייז ולא כיש אומר הברת אורז הוא משמע רייז. וכן בפ' כיצד פרש"י: אורז פניץ, דוחן מילייו. ובא"ח כתב אורז רייז, מ"מ קי"ל כראבי"י דפי' אורז הירזן. ונפקא מינה לענין ברכה לברך על דוחן לפירוש שהוא רייז שהכל, ועל אורז שהוא הירזן בורא מיני מזונות. [ואמר מהרי"ל שמנהג שלו לברך על דוחן לפי פירושו שהוא רייז בורא מיני מזונות, ועל אורז שהוא הירז שהכל נהיה בדברו].

מגן אברהם סימן רח ס"ק ט

ט האורז. ריי"ז, דוחן היר"ז בל"א וי"מ איפכא לכן לא יאכלם כשנתמעכו אלא בתוך הסעודה ואם אכלם בלא סעודה יברך על שניהם שהכל מספק (של"ה וב"ח) ובל"ח כ' דסוגין דעלמ' אורז ריי"ז דוחן הירז וכ"פ הרב"י ובלבוש:

ערוך השולחן אורח חיים סימן רח סעיף כא

אורז הוא ריי"ז ודוחן הוא היר"ז ואף שיש שנסתפקו בזה אך עכשו נתברר הדבר שכן הוא ואין שום ספק בדבר ושניהם מין זרעים וראוי שברכתן של שניהם תהיה האדמה כמו על כל הזרעים אך רבותינו ז"ל פסקו דעל אורז מברכין בתחלה בורא מיני מזונות ולבסוף בורא נפשות [ל"ז.] דמפני שהוא משביע וסועד הלב אמרו כן לעניין ברכה הראשונה [רא"ש שם] וכן אם אפה פת מאורז מברך במ"מ ואחריו בורא נפשות ודעת הרא"ש שגם בדוחן הדין כן שגם הוא משביע וסועד אבל אין כן דעת הרי"ף והרמב"ם ודוחן הוי ככל הזרעים והכי נהיגא עלמא:

ספר המכתם מסכת ברכות דף לו עמוד ב

גופא רב ושמואל דאמרי תרויהו כל שהוא מחמשת המינין וכו'. כללא דמילתא לדעת הריא"ף ז"ל, והרמ' ז"ל, כך הוא, דבפת דחמשת המינין מברך המוציא, ובפת אורז שקורין ריש, בורא מיני מזונות. ובפת דחן שקורין מיל, מברך שהכל. ובמיני מאכל כל תבשיל שהוא מחמשת המינין מברך עליו בורא מיני מזונות, וכן נמי בתבשיל כלו מאורז שקורין ארוז, אבל בשל דחן, לפניו שהכל ולאחריו ולא כלום, דהיינו בורא נפשות רבות. וכן בתבשיל שיש בו מחמשת המינין, אף על פי שאינו כולו מהם, שמערבין בו דברים אחרים מברכין עליו בורא מיני מזונות, והוא שלא יהא מה שיש בו מה' מינין טפל בתערובת והשאר עיקר, מה שאין כן באורז שאין מברכין עליו בורא מיני מזונות, אלא כשהתבשיל כלו מאורז, אבל אם הוא בתערובת, אפי' היה האורז עקר, אין מברכין עליו בורא מיני מזונות, דלגבי הא מילתא גרע מחמשת המינין. וכן נמי לענין ברכה של אחריו, דבה' המינין מברכי' בפת ג' ברכות, ובתבשיל ברכה אחת מעין שלש, ובארז בפת ובתבשיל בורא מיני מזונות, ואחריו בורא (מיני מזונות) [נפשות רבות]. ובדחן לא שנא בעיניה ולא שנא בתערובת לפניו שהכל, ולאחריו בורא נפשות, כן דעת הריא"ף ז"ל והרמ' ז"ל. וחולקין במקצת דבריהם הראב"ד ז"ל והרב ז"ל ואומרי' שאין לחלוק בין ארז ודחן, לא בפת ולא בתבשיל, דבפת ובתבשיל שיהא כלו מהם ראוי לברך לפניהם בורא מיני מזונות, שהרבה בני אדם סומכין ונזונין בפת (ו)של דחן ובתבשיל הנעשה ממנו. והראב"ד ז"ל מביא ראיה מבריתא דהתם הביאו לפניו פת ארז ופת דחן מברך בתחלה ובסוף כמעשה קדרה, ובמעשה קדרה מברך בורא מיני מזונות.

בית יוסף אורח חיים סימן רח

ומ"ש רבינו ואם עירב ממנו בתבשיל אחר וכו'. שם כתב הרי"ף הילכך לגבי אורז כד מבשיל ליה בתחלה מברך בורא מיני מזונות והני מילי כדאיתיה לאורז בעיניה אבל על ידי תערובת לא דקיימא לן בהא כרב ושמואל דאמרי תרווייהו כל שיש בו מחמשת המינים מברך עליו בורא מיני מזונות כלומר לאפוקי תבשיל שיש בו אורז שאינו מברך עליו בורא מיני מזונות כיון דלאו מחמשת המינים הוא דלא איתותב רב ושמואל בהא וכן פסק הרמב"ם בפרק ג' (ה"י). וכתב הרא"ש (סי' ח) שזה שכתב הרי"ף דאורז על ידי תערובת אינו מברך עליו בורא מיני מזונות היינו כשהרוב ממין אחר דבכהאי גוונא בחמשת המינים אפילו רובו ממין אחר מברך עליו בורא מיני מזונות עד כאן כלומר ובאורז דלא חשיב כמו חמשת המינים אם רובו ממין אחר אינו מברך עליו בורא מיני מזונות אבל אם רובו אורז אף על פי שהוא מעורב עם מין אחר מברך בורא מיני מזונות ומיהו לא משמע הכי מלשון הרמב"ם שכתב בפרק ג' אורז שבשלו או שעשה ממנו פת בתחלה מברך בורא מיני מזונות ולבסוף בורא נפשות ובלבד שלא יהא מעורב עם דבר אחר אלא אורז לבדו:

נחלת דוד מסכת ברכות דף לז עמוד א

ולענין הלכה איכא ב' שיטות, הרי"ף והרמב"ם פסקו דדוקא באורז הוא דמברכינן בורא מיני מזונות בין על מעשה קדרה בין על פת הנעשה מהן (כמ"ש לעיל דבברכת בורא מיני מזונות אין לחלק בין נשתנה ללא נשתנה), אבל בפת דוחן לא מברכינן רק שהכל (אבל במעשה קדרה מדוחן מברכינן בורא פרי האדמה), משום דרב ושמואל לא אתותבי רק מאורז אבל מדוחן לא אתותבו, דהך ברייתא דאתותבו מינה לא תני רק אורז, וכיון דחזינן דאורז לדברי ר' יוחנן בן נורי חלוק מדוחן דאורז מין דגן הוא וא"כ הוא מעלי טפי למזון מדוחן, דהא אורז לדבריו הוא סעיד כמו פת משא"כ דוחן, וכיון שכן גם לרבנן דפליגי עלה דר' יוחנן בן נורי וס"ל דאינו סעיד רק שהוא מזון, אימא דדוקא באורז אמרו כן שהוא מעלי למזון משא"כ דוחן, וא"כ אין לנו ללמוד דין האורז מדוחן, כיון דדוחן גריע למזון טפי מאורז.

ט"ז אורח חיים סימן רח ס"ק יא

(יא) על פת דוחן כו'. שאין דרך לעשות פת מזה ע"כ יברך שהכל מה שא"כ באורז בסעי' הקודם לזה ...

שו"ת חתם סופר חלק א (אורח חיים) סימן נ

החיים והשלום יחדיו יהי' תמים למור וקטורת הסמים ה"ה ידיד עליון הרבני המופלא כבוד מה"ו יהודה נ"י:

שאלתו שאלת חכם הגיעני והבטתי בנעימות ימינו עוז עוררה חיל, ע"ד פת ותבשילים הנעשים מקמח של מין קטניות הידוע הנקרא קוקריץ או טירקשען ווייץ אשר ממש עיקור אכילת אדם מאותו מין הוא ע"ד הנ"ל, ואיבעיא לי' למעלתו אם לברך עליו שנ"ב או בפה"א ועיניו לנוכח הביטו במג"א סי' ר"ח ס"ק י"ב י"ג אלו דבריו דברי פח"ח:

אמנם פשיטא לי' למעלתו דאין מברכין עליו בורא מיני מזונות אף על גב דמיזן זיין טובא ורגילים לקבוע סעודה עליו בעירו ומקומו מ"מ הא פשיטא לי', ולכאורה הדין עמו דהרי כתב בנימוקי תר"י ז"ל [ברכות ל"ז ע"א] שממנו לקוחים דינים אלו שבמג"א סקי"ב הנ"ל דמייתי בשם לחם חמודות, ויע"ש שכ' וז"ל, הנה למדנו מברייתא זו שאורז ודוחן דינו שוה ועל שניהם מברך תחלה במ"מ כמו על מעשה קדרה שהרי הברייתא הזכירה שניהם, וה"ה נמי לכל דבר שאכלו למיזן כמו הפניצו, והוא לדעת רש"י דוחן, שמברך עליו בורא מיני מזונות עכ"ל תר"י, מבואר מדבריו שדוחן וכל כיוצא בו מיזן זיין כמו האורז וראוי לברך עליהם בורא מיני מזונות לדעתו, ואפ"ה לדינא לא קיי"ל כוותי' בהא אלא כפסק הרי"ף ורמב"ם וש"ע דדוחן מברכים על פת שלו וכל תבשיל העשוי' מקמח שלו שנ"ב וכשלא נתמעך לגמרי בפה"א. ובחידושי ביארתי טעם הדבר לפע"ד דלא בהזנה וקביעת סעודה תלי' מילתא דבמ"מ אלא צריך שיהיה לו חשיבות לחם וחיוב חלה וחימוץ, ועיין תוס' עירובין למ"ד ע"א [ד"ה לימא] וכל הני מיני לית להו הך חשיבות משא"כ אורז דתנן במתני' דחלה [פ"ג מ"ז] העושה עיסה מן החיטין ומן האורז אם יש בו טעם דגן חייב בחלה וחייבין על חימוצו כרת, ומפרש בירושלמי הטעם משום חיטין גוררים האורז לעשות לחם חמץ, ונהי דלא קיי"ל כריב"נ דאורז מחמיץ מ"מ ע"י תערובת חיטין מחמץ, ודוקא אורז יש להם טבע זו ולא שארי מיני קטניות, והאריך בשיטה זו הרא"ש בשם רמב"ן סוף הלכות חלה ורמז עליו מג"א סי' ר"ח סקט"ו, וכן משמע סתימת דעת המחבר סי' תנ"ג סעיף ב' ואף שמג"א כ' שם [סק"ד] לחומרא שלא יצא ידי חובת מצה אלא ביש בו כזית בכא"פ ע"ש ולענין זה ודאי לאו דוקא אורז אלא כל המינים שוים וכמשמעות פשטות ש"ס דילן בזבחים ע"ח [ע"א] ע"ש, אבל לכאורה משמע דדעת המחבר כהרמב"ן הנ"ל דמשוה ש"ס דילן עם הירושלמי דוקא אורז ומשום גרירה ולא בעי' כא"פ דחיטין גוררים האורז לעשות לחם גמור, והשתא י"ל כיון שיש לאורז כח חימוץ כל שהוא שאילו הי' מערבים חיטין היה הוא עצמו מתחמץ ונעשה לחם משו"ה גם שהוא בפ"ע ראוי לברך עליו במ"מ, משא"כ שארי מינים אפילו זיינין וקובעין סעודה עליהם כיון שבשום אופן אינם באין לידי חימוץ אין מברכים עליהם במ"מ, וא"כ אין לספק אלא אם מברכין על פת ותבשיל העשוי מקמח של טרקשין ווייץ שנ"ב או בפה"א: ...